Държавен вестник, бр. 23, 2021 г., стр. 75

БРОЙ  23	
Д Ъ Р Ж А В Е Н  В Е С Т Н И К 	
СТР.  75  
7. при пълненето на кофите с разтопен 
метал не се допуска поставянето на стопора 
под улея на пещта;
8. преди използване на разливните кофи 
се проверява състоянието на облицовката им. 
(9) Не се допуска ръжда и влага по леярски-
те инструменти (чистачки на шлак, лъжици, 
гребки, бъркалки и др.) в частта им, влизаща 
в съприкосновение с течния метал. Преди 
употреба същите трябва да бъдат добре по-
чистени, изсушени и подгрети.
(10) Изчистването на шлака и изливането 
на остатъка от разтопен метал от кофата 
трябва да се извършват в предварително под-
готвени контейнери и кокили. Забранява се 
изливането им на пода на помещението или 
предпещното пространство. 
(11) Ремонтът на кофите трябва да се из-
вършва след тяхното пълно изстиване при 
спазване на следните изисквания: 
1. допускането на работещите по ремонта 
във вътрешността на големи кофи става след 
проверка на допустимата температура и оси-
гурена безопасност;
2. не се допускат надвиснали остатъци от 
шлак, метал и части от мазилката;
3. разбиването на старата облицовка при 
ремонтирането на кофите се извършва от 
горе надолу.
(12) Заливането на формите при механизи-
рано леене на леярски конвейер се извършва 
с подвесни кофи, преместващи се по релсов 
път или чрез кран. При скорост на движение 
на конвейера над 4 м/мин. заливачният му 
участък трябва да бъде снабден с платформа 
за работещия, движеща се със същата скорост.
(13) Участъците за охлаждането на отливки-
те от заливачните конвейери трябва да бъдат 
покрити със стоманени кожуси и снабдени със 
смукателна аспирация за изсмукване на отде-
лящите се от формите газове. Конструкцията 
на кожусите трябва да позволява безопасното 
извършване на преглед и ремонти.
Раздел VII
Изисквания за безопасност при избиване на 
отливките от формите. Очистване и изсичане 
на отливките
Чл. 26. (1) В леярските цехове с произво-
дителност над 5000 тона отливка годишно 
дейностите по избиването на отливките и 
транспортирането на употребената формовъч-
на смес трябва да бъдат механизирани, а при 
едросерийно производство – автоматизирани.
(2) Избиването на големите сърца се из-
вършва по хидравличен начин или в затворени 
камери, снабдени с подходящи аспирационни 
системи.
(3) Вибраторите за избиване на отливките 
от касите трябва да са стабилно закрепени 
към касите.
(4) Всички сита и решетки за избиване на 
отливките трябва да бъдат снабдени с местна 
аспирационна система, осигуряваща необхо-
димия дебит. 
(5) Използваните тръскащи решетки и 
скари за избиване на отливките трябва да 
съответстват на изискванията за шумови 
характеристики и вибрации.
(6) Избиването на сърцата, отварянето 
на формите и избиването на отливките от 
касите се извършват само след изстиването 
им до определена и безопасна температура. 
Времетраенето на изстиване се определя в 
технологичната карта на съответния процес.
(7) Отстраняването на арматура от тел, 
както и на укрепителни щифтове и други от 
касите и отливките, се извършва на мястото 
на избиването. 
(8) Конвейерите, транспортиращи отливки-
те, се снабдяват с наклонени коритообразни 
приемници за плавно поемане на отливките 
и се ограждат със странични предпазни ус-
тройства, предотвратяващи тяхното падане. 
(9) Не се допуска продухване на избити-
те отливки със сгъстен въздух в работното 
помещение. В случай на необходимост при 
отливки със сложна конфигурация на вът­
решните стени продухването се изпълнява в 
специално пригодени участъци, осигурени с 
аспирационни уредби.
(10) Употребата на пясъкоструйни апарати 
за очистване на отливките се извършва само 
в пригодени за целта камери.
(11) Дробинкоструйни и дробинкометни 
инсталации за очистване на отливките се 
монтират встрани от участъци, където ра-
ботят хора, като периодично се извършват 
проверки за пропуск на дробинки. При уста-
новени пропуски на дробинки инсталациите 
се спират за ремонт.
(12) Камерите и инсталациите за водно и 
водно-пясъчно почистване на отливките се 
устройват така, че да не допускат отделянето 
на пари и прах в работните помещения.
(13) Водните и водно-пясъчните камери се 
снабдяват със сигнализация, включваща се 
при отварянето им. 
(14) При работа с ръчен водоструен апарат 
работещите трябва да използват специално 
работно облекло.
(15) Избиването на сърца чрез изваряване 
се извършва в специално пригодени за целта 
вани и помещения при спазване на следните 
изисквания: